CELEX: 62015TA0231
Language: mt
Date: 2017-03-22 00:00:00
Title: Kawża T-231/15: Sentenza tal-Qorti Ġenerali tal-22 ta’ Marzu 2017 – Haswani vs Il-Kunsill (“Politika barranija u sigurtà komuni — Miżuri restrittivi meħuda kontra s-Sirja — Iffriżar ta’ fondi — Adattament tat-talbiet — Obbligu ta’ motivazzjoni — Drittijiet tad-difiża — Żball ta’ evalwazzjoni — Proporzjonalità — Responsabbiltà mhux kuntrattwali”)

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/35
            
         Sentenza tal-Qorti Ġenerali tal-22 ta’ Marzu 2017 – Haswani vs Il-Kunsill
   (Kawża T-231/15) (1)
   
   ((“Politika barranija u sigurtà komuni - Miżuri restrittivi meħuda kontra s-Sirja - Iffriżar ta’ fondi - Adattament tat-talbiet - Obbligu ta’ motivazzjoni - Drittijiet tad-difiża - Żball ta’ evalwazzjoni - Proporzjonalità - Responsabbiltà mhux kuntrattwali”))
   (2017/C 144/46)
   Lingwa tal-kawża: il-Franċiż
   
      Partijiet
   
   
      Rikorrent: George Haswani (Yabroud, is-Sirja) (rappreżentant: G. Karouni, avukat)
   
      Konvenut: Il-Kunsill tal-Unjoni Ewropea (rappreżentant: inizjalment G. Étienne u S. Kyriakopoulou, sussegwentement S. Kyriakopoulou, aġenti)
   
      Intervenjenti insostenn tat- konvenut: Il-Kummissjoni Ewropea (rappreżentant: L. Havas u R. Tricot, aġenti)
   
      Suġġett
   
   Minn naħa, talba abbażi tal-Artikolu 263 TFUE u intiża għall-annullament tad-Deċiżjoni ta’ Implimentazzjoni tal-Kunsill (PESK) 2015/383, tas-6 ta’ Marzu 2015, li timplimenta d-Deċiżjoni 2013/255/PESK dwar miżuri restrittivi kontra s-Sirja (ĠU 2015, L 64, p. 41), tar-Regolament ta’ Implimentazzjoni tal-Kunsill (UE) 2015/375 tas-6 ta’ Marzu 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2015, L 64, p. 10), tad- Deċiżjoni tal-Kunsill (PESK) 2015/837, tat-28 ta’ Mejju 2015, li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2015, L 132, p. 82), tar-Regolament ta’ Implimentazzjoni tal-Kunsill (UE) 2015/828, tat-28 ta’ Mejju 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2015, L 132, p. 3), tad-Deċiżjoni tal-Kunsill (PESK) 2016/850, tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2016, L 141, p. 125), u tar- Regolament ta’ Implimentazzjoni tal-Kunsill (UE) 2016/840, tas-27 ta’ Mejju 2016, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2016, L 141, p. 30), sa fejn dawn l-atti jikkonċernaw lir-rikorrent u, min-naħa l-oħra, talba abbażi tal-Artikolu 268 TFUE u intiża għal kumpens għad-dannu li r-rikorrent allegatament sofra minħabba dawn l-atti.
   
      Dispożittiv
   
   
               1)
            
            
               It-talba għall-annullament tad-Deċiżjoni tal-Kunsill (PESK) 2016/850, tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja, u tar-Regolament ta’ Implimentazzjoni tal-Kunsill (UE) 2016/840, tas-27 ta’ Mejju 2016, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, hija miċħuda bħala inammissibbli.
            
         
               2)
            
            
               Id-Deċiżjoni ta’ Implimentazzjoni tal-Kunsill (PESK) 2015/383, tas-6 ta’ Marzu 2015, li timplimenta d-Deċiżjoni 2013/255/PESK dwar miżuri restrittivi kontra s-Sirja, ir-Regolament ta’ Implimentazzjoni tal-Kunsill (UE) 2015/375 tas-6 ta’ Marzu 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, id-Deċiżjoni tal-Kunsill (PESK) 2015/837, tat-28 ta’ Mejju 2015, li temenda d-Deċiżjoni 2013/255/PESK dwar miżuri restrittivi kontra s-Sirja, u r-Regolament ta’ Implimentazzjoni tal-Kunsill (UE) 2015/828, tat-28 ta’ Mejju 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, huma annullati, sa fejn dawn jikkonċernaw lil George Haswani.
            
         
               3)
            
            
               It-talba għad-danni mressqa minn G. Haswani hija miċħuda.
            
         
               4)
            
            
               Il-Kunsill tal-Unjoni Ewropea għandu jbati, minbarra l-ispejjeż tiegħu relatati mat-talbiet għal annullament tad-Deċiżjoni ta’ Implimentazzjoni 2015/383, tar-Regolament ta’ Implimentazzjoni 2015/375, tad-Deċiżjoni 2015/837 u tar-Regolament ta’ Implimentazzjoni 2015/828 ippreżentati minn G. Haswani, terz mill-ispejjeż esposti minn G. Haswani b’rabta ma’ dawn it-talbiet.
            
         
               5)
            
            
               G. Haswani għandu jbati, minbarra l-ispejjeż tiegħu relatati mat-talbiet għal annullament tad-Deċiżjoni 2016/850 u tar-Regolament ta’ Implimentazzjoni 2016/840 kif ukoll mat-talba għad-danni tiegħu, żewġ terzi mill-ispejjeż esposti mill-Kunsill b’rabta ma’ dawn it-talbiet.
            
         
               6)
            
            
               Il-Kummissjoni Ewropea għandha tbati l-ispejjeż tagħha.
            
         
      (1)  ĠU C 213, 29.06.2015.